29. ΑΠΟΦΑΣΙΣ ΥΠΟΥΡΓΟΥ  ΕΜΠΟΡΙΚΗΣ ΝΑΥΤΙΛΙΑΣ Αριθ. 60307/8/72 της 7 Αυγ./4 Σεπτ.  1974  (ΦΕΚ Β΄ 854) Περί αποδοχής του υπό του ΙΜCO εκπονηθέντος Διεθνούς Ναυτιλιακού Κώδικος Επικινδύνων Αγαθών (INTERNATIONAL MARITIME DANGEROUS GOODS CODE). Έχοντες υπ' όψει: 1.Τας διατάξεις της Δ. Συμβάσεως περί Ασφαλείας της Ανθρωπίνης Ζωής εν Θαλάσση 1960, κυρωθείσης υπό της Ελλάδος δια του Ν.Δ. 4258/62, (ανωτ. αριθ. 5). 2.Την διάταξιν του άρθρ. 2(β), Μέρους ΙΙ της Δ. Συμβάσεως περί IMCO, κυρωθείσης υπό της Ελλάδος δια του Ν.Δ. 1287/1949, (τόμ. 19Γ σελ. 731). 3.Την υπ' αριθ. 5 Σύστασιν της καταρτισάσης την Δ. Σύμβασιν SOLAS 1960 Δ. Συμβάσεως. 4.Την υπ' αριθ. Α 81 (ΙV) RESOLUTION IMCO περί αναθέσεως εις την επί της Ναυτικής Ασφαλείας Επιτροπήν του της εκπονήσεως του Δ.Ναυτιλιακού Κώδικος Επικινδύνων Αγαθών και του, κατά καιρούς, εκσυγχρονισμού των διατάξεών του. 5.Την υπ' αριθ. Α 230 (VII) RESOLUTION IMCO περί αποδοχής υπό του Δ. τούτου Οργανισμού του, ως είρηται, Δ. Ναυτιλιακού Κώδικος. 6.Το Β.Δ. 330/1963 «περί εγκρίσεως Κανονισμού, περί Μεταφοράς Επικινδύνων Ειδών δια Πλοίων, (ανωτ. αριθ. 7) και 7.Την επείγουσαν αναγκαιότητα εφαρμογής και επί πλοίων υπό την Ελληνικήν Σημαίαν των διατάξεων του ως άνω Κώδικος, ρυθμίζοντος θέματα ασφαλείας κατά την συσκευασίαν, φόρτωσιν, στοιβασίαν, μεταφοράν δια θαλάσσης και εκφόρτωσιν των, κατατασσομένων αναλόγως της φύσεώς των εις 9 Κλάσεις, επικινδύνων αγαθών, αποφασίζομεν: Αποδεχόμεθα και τίθεμεν εις εφαρμογήν, μετά δίμηνον, από της δημοσιεύσεώς του εις την Εφημερίδα της Κυβερνήσεως, τον υπό του Διακυβερνητικού Ναυτιλιακού Συμβουλευτικού Οργανισμού (IMCO) εκπονηθέντα «Διεθνή Ναυτιλιακόν Κώδικα Επικινδύνων Αγαθών (ΙNTERNATIONAL MARITIME DANGEROUS GOODS CODE)». (Το κείμενον του Κώδικος δεν περιλαμβάνεται εις το ανωτέρω Φ.Ε.Κ.). (Αντί για τη σελ. 220,9955(γ) Σελ. 220,9955(δ) Τεύχος 743 – Σελ. 17 Ασφάλεια ανθρώπινης ζωής στη θάλασσα 19.Γ.α.26-29 19.Γ.α.29 Ασφάλεια ανθρώπινης ζωής στη θάλασσα 